# Úradný vestník C 488/2021

| | ISSN 1977-1037 |
| --- | --- |
| Úradný vestník
  Európskej únie | C 488 |
| | |
| Slovenské vydanie | Informácie a oznámenia | Ročník 646. decembra 2021 |

ISSN 1977-1037

Úradný vestník

Európskej únie

C 488

Slovenské vydanie

Informácie a oznámenia

Ročník 646. decembra 2021

---

| Obsah | Strana |
| --- | --- |
| | II   Oznámenia |
| | SPOLOČNÉ VYHLÁSENIA |
| | Európsky parlamentRadaEurópska komisia |
| 2021/C 488/01 | Vyhlásenia k nariadeniu Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 | 1 |
| 2021/C 488/02 | Vyhlásenia k nariadeniu Európskeho parlamentu a Rady (EÚ) 2021/2006 z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 | 3 |
| 2021/C 488/03 | Vyhlásenia k nariadeniu Európskeho parlamentu a Rady (EÚ) 2021/2117 z 2. decembra 2021, ktorým sa mení nariadenie (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, nariadenie (EÚ) č. 1151/2012 o systémoch kvality pre poľnohospodárske výrobky a potraviny, nariadenie (EÚ) č. 251/2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov a nariadenie (EÚ) č. 228/2013 o osobitných opatreniach v oblasti poľnohospodárstva v prospech najvzdialenejších regiónov Únie | 6 |

Obsah

Strana

II   Oznámenia

SPOLOČNÉ VYHLÁSENIA

Európsky parlamentRadaEurópska komisia

2021/C 488/01

Vyhlásenia k nariadeniu Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013

1

2021/C 488/02

Vyhlásenia k nariadeniu Európskeho parlamentu a Rady (EÚ) 2021/2006 z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013

3

2021/C 488/03

Vyhlásenia k nariadeniu Európskeho parlamentu a Rady (EÚ) 2021/2117 z 2. decembra 2021, ktorým sa mení nariadenie (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, nariadenie (EÚ) č. 1151/2012 o systémoch kvality pre poľnohospodárske výrobky a potraviny, nariadenie (EÚ) č. 251/2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov a nariadenie (EÚ) č. 228/2013 o osobitných opatreniach v oblasti poľnohospodárstva v prospech najvzdialenejších regiónov Únie

6

---

| SK | |
| --- | --- |

SK

---

II Oznámenia

SPOLOČNÉ VYHLÁSENIA

Európsky parlament Rada Európska komisia

| 6.12.2021 | SK | Úradný vestník Európskej únie | C 488/1 |
| --- | --- | --- | --- |

6.12.2021

SK

Úradný vestník Európskej únie

C 488/1

---

Vyhlásenia k nariadeniu Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (1)

(2021/C 488/01)

Vyhlásenie Rady o zjednodušení SPP

Nový model vykonávania (NMV) by mal umožniť, aby sa zúčtovanie výdavkov na základe dodržiavania predpisov nahradilo zúčtovaním výdavkov na základe výkonnosti, pričom koncepcia systémov kontroly a sankcií by sa ponechala na vnútroštátnej úrovni, čo je otázkou subsidiarity ponechanej členským štátom.

Rada žiada, aby ustanovenia, ktoré má Komisia vydať v budúcich usmerneniach, plne zohľadňovali zdôvodnenie nového modelu vykonávania. Nemali by viesť k opätovnému zavedeniu požiadaviek na dodržiavanie predpisov, ktoré presahujú rozsah pôsobnosti vymedzený v článku 37 horizontálneho nariadenia.

Mali by predovšetkým poskytnúť lepší rámec pre postup určovania súm, ktoré sa majú vylúčiť z financovania EÚ, a to v súlade so súčasným programovaním, pričom by sa mala zohľadniť povaha porušenia, aby sa zabezpečilo, že budú primerané úrovni finančných škôd spôsobených Európskej únii, najmä pokiaľ ide o vplyv neobvyklých chýb súvisiacich s kondicionalitou. V tejto súvislosti naliehavo žiadame, aby sa ďalej objasnilo vymedzenie závažných nedostatkov v riadiacich systémoch. Nedostatok možno odhaliť pri posudzovaní fungovania riadiacich subjektov a základných požiadaviek Únie vrátane systémov podávania správ. Môže sa to uskutočniť preskúmaním systému vnútornej kontroly vrátane preverenia dodržiavania predpisov. Finančné opravy by sa mali obmedziť na prípady, keď sa zistia závažné systémové nedostatky v riadiacich systémoch. Suma, ktorá sa má vylúčiť, by mala súvisieť s neoprávnene vynaloženou sumou alebo správnymi sankciami, ktoré by sa boli uplatnili. Použitie paušálnych opráv by sa malo obmedziť na prípady, keď nie je možné vypočítať presnú sumu, ktorá bola neoprávnene vynaložená.

V usmerneniach sa okrem toho bude musieť stanoviť, že overovanie, ktoré sa od certifikačných orgánov očakáva, je obmedzené, pokiaľ ide o hodnotenie riadiacich systémov, na riadenie pravidiel Únie týmito systémami bez toho, aby sa rozšírilo na podmienky oprávnenosti jednotlivých prijímateľov stanovené v strategických plánoch SPP.

Rada žiada Komisiu, aby v súlade s ohlásenými cieľmi zabezpečila, že nový model vykonávania nebude viesť k výraznému zvýšeniu zaťaženia členských štátov, ale skôr k celkovému zjednodušeniu, a to pri súčasnom zaručení ochrany finančných záujmov Únie, najmä prostredníctvom postupu schvaľovania strategických plánov SPP a vykonávania článku 59 horizontálneho nariadenia. Rada tiež žiada Komisiu, aby nezrušila administratívny prínos vyplývajúci zo zavedenia nového modelu vykonávania tým, že by požadovala dodatočné podávanie správ v súvislosti s monitorovaním a hodnotením.

Spoločné vyhlásenie Európskeho parlamentu a Rady o sociálnom rozmere spoločnej poľnohospodárskej politiky

Európsky parlament a Rada vyzývajú Komisiu, aby prostredníctvom štúdie, ktorá sa má vykonať dva roky po prvých dvoch rokoch uplatňovania sociálnej kondicionality všetkými členskými štátmi, monitorovala vplyv tohto mechanizmu na podmienky pracovníkov a fungovanie systému sankcií a v prípade potreby predložila návrhy na posilnenie sociálneho rozmeru SPP.

Komisia do roku 2025 posúdi uskutočniteľnosť zahrnutia článku 7 ods. 1 nariadenia Európskeho parlamentu a Rady (EÚ) č. 492/2011 (2) o voľnom pohybe pracovníkov do prílohy XX a v prípade potreby predloží na tento účel návrhy.

Vyhlásenie Komisie o možnosti Belgicka predložiť dva strategické plány SPP

Vzhľadom na ustanovenia článku 104 nariadenia o strategických plánoch SPP, na ktorých sa dohodli spoluzákonodarcovia, a s prihliadnutím na osobitný ústavný rámec Belgicka Komisia potvrdzuje, že bude akceptovať, keď Belgicko predloží strategický plán SPP pre každý zo svojich príslušných federálnych samosprávnych celkov. Tým nie sú dotknuté ani zmenené právne povinnosti Belgicka podľa nariadenia o strategických plánoch SPP.

Vyhlásenie Európskeho parlamentu o úlohe Európskej rady, pokiaľ ide o legislatívne prvky spoločnej poľnohospodárskej politiky

Európsky parlament vyjadruje poľutovanie nad tým, že Európska rada vo svojich záveroch z 21. júla 2020 prijala rozhodnutia o legislatívnych prvkoch spoločnej poľnohospodárskej politiky, o ktorých sa v súlade so zmluvami malo rozhodnúť v rámci riadneho legislatívneho postupu. Európsky parlament považuje tieto jednostranné preventívne rozhodnutia za neprijateľné a za zasahujúce do práv Európskeho parlamentu ako spoluzákonodarcu konajúceho na rovnakom základe ako Rada.

Európsky parlament vyjadruje poľutovanie nad tým, že Rada preto nebola ochotná začať s ním zmysluplné rokovania o týchto prvkoch z dôvodu, že o nich už rozhodla Európska rada.

Európsky parlament predovšetkým konštatuje, že Rada nezačala zmysluplné rokovania o ustanoveniach o stropoch a degresivite platieb stanovených v článku 17 a o flexibilite medzi pridelenými priamymi platbami a alokáciami EPFRV stanovenými v článku 96, a výsledok rokovaní o týchto článkoch považuje za neuspokojivý.

Európsky parlament vyjadruje hlboké poľutovanie nad prístupom Rady a domnieva sa, že to oslabuje náležité fungovanie riadneho legislatívneho postupu. Európsky parlament preto trvá na tom, že by sa to nemalo opakovať pri žiadnych budúcich rokovaniach v rámci riadneho legislatívneho postup.

---

(1)  Ú. v. EÚ L 435, 6.12.2021, s. 1.

(2)  Nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie (Ú. v. EÚ L 141, 27.5.2011, s. 1).

---

| 6.12.2021 | SK | Úradný vestník Európskej únie | C 488/3 |
| --- | --- | --- | --- |

6.12.2021

SK

Úradný vestník Európskej únie

C 488/3

---

Vyhlásenia k nariadeniu Európskeho parlamentu a Rady (EÚ) 2021/2006 z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 (1)

(2021/C 488/02)

Vyhlásenie Rady o zjednodušení SPP

Nový model vykonávania (NMV) by mal umožniť, aby sa zúčtovanie výdavkov na základe dodržiavania predpisov nahradilo zúčtovaním výdavkov na základe výkonnosti, pričom koncepcia systémov kontroly a sankcií by sa ponechala na vnútroštátnej úrovni, čo je otázkou subsidiarity ponechanej členským štátom.

Rada žiada, aby ustanovenia, ktoré má Komisia vydať v budúcich usmerneniach, plne zohľadňovali zdôvodnenie nového modelu vykonávania. Nemali by viesť k opätovnému zavedeniu požiadaviek na dodržiavanie predpisov, ktoré presahujú rozsah pôsobnosti vymedzený v článku 37 horizontálneho nariadenia.

Mali by predovšetkým poskytnúť lepší rámec pre postup určovania súm, ktoré sa majú vylúčiť z financovania EÚ, a to v súlade so súčasným programovaním, pričom by sa mala zohľadniť povaha porušenia, aby sa zabezpečilo, že budú primerané úrovni finančných škôd spôsobených Európskej únii, najmä pokiaľ ide o vplyv neobvyklých chýb súvisiacich s kondicionalitou. V tejto súvislosti naliehavo žiadame, aby sa ďalej objasnilo vymedzenie závažných nedostatkov v riadiacich systémoch. Nedostatok možno odhaliť pri posudzovaní fungovania riadiacich subjektov a základných požiadaviek Únie vrátane systémov podávania správ. Môže sa to uskutočniť preskúmaním systému vnútornej kontroly vrátane preverenia dodržiavania predpisov. Finančné opravy by sa mali obmedziť na prípady, keď sa zistia závažné systémové nedostatky v riadiacich systémoch. Suma, ktorá sa má vylúčiť, by mala súvisieť s neoprávnene vynaloženou sumou alebo správnymi sankciami, ktoré by sa boli uplatnili. Použitie paušálnych opráv by sa malo obmedziť na prípady, keď nie je možné vypočítať presnú sumu, ktorá bola neoprávnene vynaložená.

V usmerneniach sa okrem toho bude musieť stanoviť, že overovanie, ktoré sa od certifikačných orgánov očakáva, je obmedzené, pokiaľ ide o hodnotenie riadiacich systémov, na riadenie pravidiel Únie týmito systémami bez toho, aby sa rozšírilo na podmienky oprávnenosti jednotlivých prijímateľov stanovené v strategických plánoch SPP.

Rada žiada Komisiu, aby v súlade s ohlásenými cieľmi zabezpečila, že nový model vykonávania nebude viesť k výraznému zvýšeniu zaťaženia členských štátov, ale skôr k celkovému zjednodušeniu, a to pri súčasnom zaručení ochrany finančných záujmov Únie, najmä prostredníctvom postupu schvaľovania strategických plánov SPP a vykonávania článku 59 horizontálneho nariadenia. Rada tiež žiada Komisiu, aby nezrušila administratívny prínos vyplývajúci zo zavedenia nového modelu vykonávania tým, že by požadovala dodatočné podávanie správ v súvislosti s monitorovaním a hodnotením.

Spoločné vyhlásenie Európskeho parlamentu, Rady a Komisie o ďalších opatreniach na ochranu rozpočtu Únie proti podvodom a nezrovnalostiam tým, že sa bude vyžadovať všeobecné používanie jednotného nástroja na hĺbkovú analýzu údajov v rámci spoločnej poľnohospodárskej politiky

Rada a Európsky parlament sa zaväzujú preskúmať návrh týkajúci sa povinného používania nástroja na hĺbkovú analýzu údajov v členských štátoch v nadväznosti na správu, ktorú by Komisia mala vypracovať do roku 2025 a v ktorej sa posúdi používanie jednotného nástroja na hĺbkovú analýzu údajov a jeho interoperabilita na účel jeho všeobecného využívania členskými štátmi

Vyhlásenie Komisie o certifikačných orgánoch v rámci spoločnej poľnohospodárskej politiky

Komisia berie na vedomie vloženie nového odôvodnenia 13 do nariadenia Európskeho parlamentu a Rady (EÚ) 2021/2116 o financovaní, riadení a monitorovaní spoločnej poľnohospodárskej politiky, pokiaľ ide o oznamovanie informácií o vymenovaných certifikačných orgánoch. Komisia dostáva od členských štátov informácie o vymenovaní verejných a súkromných certifikačných orgánov a vedie aktualizovaný register týchto orgánov na účely monitorovania. Komisia pripomína svoj záväzok každoročne predkladať Európskemu parlamentu zoznam vymenovaných certifikačných orgánov.

Vyhlásenie Komisie o zrušení viazanosti v súvislosti s EPFRV v rámci spoločnej poľnohospodárskej politiky

Komisia potvrdzuje, že ak existuje riziko zrušenia viazanosti finančných prostriedkov z EPFRV, príslušné útvary Komisie zašlú orgánom členských štátov list, v ktorom ich v dostatočnom predstihu pred príslušným termínom automatického zrušenia viazanosti upozornia na takéto riziko. Účelom tohto listu je podporiť zvýšenie miery čerpania finančných prostriedkov z EPFRV a spoločne s členskými štátmi preskúmať, čo možno v tomto smere urobiť.

Komisia sa snaží zabrániť zrušeniu viazanosti aj v prípade osobitných okolností. Na uvedený účel sa v plnom rozsahu uplatnia príslušné pravidlá stanovené v nariadení Európskeho parlamentu a Rady (EÚ) 2021/2116 o financovaní, riadení a monitorovaní spoločnej poľnohospodárskej politiky na prerušenie obdobia na zrušenie viazanosti v prípade prebiehajúcich súdnych konaní alebo správnych odvolaní. Okrem toho sa bude v plnej miere dodržiavať najmä pravidlo neuplatňovať zrušenie viazanosti v prípade, že sa rozpočtové záväzky nepoužili z dôvodov vyššej moci, ktoré vážne ovplyvnili vykonávanie strategických plánov SPP.

Vyhlásenie Komisie o zlučovaní splnomocnení v rámci spoločnej poľnohospodárskej politiky

Komisia pripomína svoj záväzok dodržiavať Medziinštitucionálnu dohodu z 13. apríla 2016 o lepšej tvorbe práva. V bode 31 uvedenej dohody sa uvádza, že pod podmienkou, že Komisia poskytne objektívne odôvodnenia založené na významnom prepojení medzi dvomi alebo viacerými splnomocneniami uvedenými v jednom legislatívnom akte, splnomocnenia sa môžu zlúčiť. Konzultácie pri príprave delegovaných aktov slúžia aj na to, aby sa určilo, ktoré splnomocnenia sa považujú za významne prepojené.

Vyhlásenie Komisie o ďalších opatreniach na ochranu rozpočtu EÚ proti podvodom a nezrovnalostiam vyžadovaním povinného používania jednotného nástroja na hĺbkovú analýzu údajov poskytnutého Komisiou

V medziinštitucionálnej dohode medzi Európskym parlamentom, Radou a Komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov sa v bodoch 30 až 33 vyžaduje, aby Komisia sprístupnila integrovaný a interoperabilný informačný a monitorovací systém vrátane jednotného nástroja na hĺbkovú analýzu údajov a hodnotenie rizika s cieľom posúdiť a analyzovať požadované údaje a na účely všeobecného používania zo strany členských štátov. Okrem toho sa uvedené tri inštitúcie v priebehu legislatívneho postupu týkajúceho sa príslušných základných aktov zaviazali lojálne spolupracovať v záujme zabezpečenia opatrení nadväzujúcich na závery Európskej rady z júla 2020 v súvislosti s týmto prvkom.

Komisia víta nové ustanovenia v článkoch horizontálneho nariadenia, ktorými sa zavádza požiadavka, aby Komisia sprístupnila jednotný nástroj na hĺbkovú analýzu údajov, ako aj ustanovenia o zverejňovaní skupín, avšak prístup dohodnutý spoluzákonodarcami pre SPP primerane nezohľadňuje želanú ambíciu a ducha medziinštitucionálnej dohody. Komisia však poznamenáva, že podobne ako v prípade dohody týkajúcej sa nariadenia o spoločných ustanoveniach nie je používanie nástroja členskými štátmi povinné. V súlade s vyhlásením Komisie o dohode týkajúcej sa nariadenia o spoločných ustanoveniach, ktorú dosiahli spoluzákonodarcovia, sa Komisia domnieva, že dohoda týkajúca sa SPP, ktorú dosiahli spoluzákonodarcovia podľa článku 59 ods. 2 (Ochrana finančných záujmov Únie) o používaní jednotného nástroja na hĺbkovú analýzu údajov a zbere a uverejňovaní údajov o skupinách v článku 98 (Transparentnosť), nepostačuje na posilnenie ochrany rozpočtu Únie proti podvodom a nezrovnalostiam a na zabezpečenie účinných kontrol konfliktov záujmov, nezrovnalostí, otázok dvojitého financovania a zneužívania finančných prostriedkov na trestnú činnosť. Komisia preto víta aj spoločné vyhlásenie troch inštitúcií o jednotnom nástroji na hĺbkovú analýzu údajov.

Spoločné vyhlásenie Európskeho parlamentu a Komisie o ročnom monitorovaní výkonnosti v rámci spoločnej poľnohospodárskej politiky

Európsky parlament a Komisia pripomínajú, že vzhľadom na nový model vykonávania a rámec výkonnosti, ktorý sa má stanoviť v rámci spoločnej poľnohospodárskej politiky (SPP) na obdobie rokov 2023 – 2027, majú výročné správy o výkonnosti, ročné monitorovanie a dvojročné preskúmanie výkonnosti zásadný význam pri plnení ambícií stanovených v strategických plánoch SPP.

V tejto súvislosti Európsky parlament a Komisia súhlasia s tým, že je potrebné, aby Komisia každoročne podávala Európskemu parlamentu vo Výbore pre poľnohospodárstvo a rozvoj vidieka správu o pokroku dosiahnutom v rámci ročného monitorovania výkonnosti.

Vyhlásenie Európskeho parlamentu o vykonávaní a transparentnosti spoločnej poľnohospodárskej politiky

Nový právny rámec spoločnej poľnohospodárskej politiky (SPP) stanovuje zvýšenú flexibilitu členských štátov pri navrhovaní a vykonávaní národných strategických plánov. To umožní prispôsobiť sa miestnym potrebám a zároveň naďalej zabezpečovať, aby koneční príjemcovia dodržiavali všeobecné podmienky oprávnenosti. Nový model vykonávania, ktorým sa zavádza prístup založený na výkonnosti, zahŕňa aj významný presun zodpovednosti z Únie na vnútroštátne správne orgány v oblasti riadenia a kontroly poľnohospodárskych fondov Únie.

Európsky parlament sa domnieva, že dosiahnutá medziinštitucionálna dohoda medzi spoluzákonodarcami obsahuje potrebné záruky, aby sa predchádzalo zisteným rizikám, pokiaľ ide o správne vykonávanie národných strategických plánov členských štátov, ktoré schválila Komisia. Európsky parlament bude pozorne monitorovať vykonávanie národných strategických plánov členskými štátmi, ako ich schválila Komisia, a bude v plnej miere vykonávať svoju úlohu dohľadu nad prácou Komisie, ktorá jej bola zverená na základe Zmlúv a ktorá je vymedzená v nariadeniach o SPP.

Európsky parlament sa domnieva, že nariadením Európskeho parlamentu a Rady (EÚ) 2021/2116 o financovaní, riadení a monitorovaní spoločnej poľnohospodárskej politiky sa zabezpečí účinná ochrana finančných záujmov Únie vrátane zhromažďovania a zverejňovania údajov o skupinách, ktoré zaistia účinné kontroly konfliktov záujmov, nezrovnalostí, otázok dvojitého financovania a trestnoprávneho zneužívania finančných prostriedkov. S cieľom používať jednotný nástroj na hĺbkovú analýzu údajov v členských štátoch víta Európsky parlament záväzok preskúmať návrh na jeho povinné používanie vo všetkých členských štátoch na základe správy Komisie, ktorá sa má dokončiť do roku 2025 a v ktorej sa má posúdiť jeho používanie a interoperabilita.

---

(1)  Ú. v. EÚ L 435, 6.12.2021, s. 187.

---

| 6.12.2021 | SK | Úradný vestník Európskej únie | C 488/6 |
| --- | --- | --- | --- |

6.12.2021

SK

Úradný vestník Európskej únie

C 488/6

---

Vyhlásenia k nariadeniu Európskeho parlamentu a Rady (EÚ) 2021/2117 z 2. decembra 2021, ktorým sa mení nariadenie (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, nariadenie (EÚ) č. 1151/2012 o systémoch kvality pre poľnohospodárske výrobky a potraviny, nariadenie (EÚ) č. 251/2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov a nariadenie (EÚ) č. 228/2013 o osobitných opatreniach v oblasti poľnohospodárstva v prospech najvzdialenejších regiónov Únie (1)

(2021/C 488/03)

Spoločné vyhlásenie Európskeho parlamentu, Rady a Komisie o aktívnej účasti na multilaterálnej úrovni v súvislosti s uplatňovaním zdravotných a environmentálnych noriem EÚ na dovážané poľnohospodárske výrobky

Európsky parlament, Rada a Komisia uznávajú potrebu usilovať sa o väčšiu súdržnosť medzi zdravotnými a environmentálnymi normami, ktoré sa uplatňujú na poľnohospodárske výrobky v Európskej únii a normami, ktoré sa uplatňujú na dovážané poľnohospodárske výrobky v súlade s pravidlami medzinárodného obchodu. Európska únia už niekoľko rokov sprísňuje tieto normy s cieľom riešiť otázky udržateľného rozvoja, predovšetkým zmeny klímy a straty biodiverzity, ktoré sú celosvetovým problémom, ako aj v záujme splnenia očakávaní občanov, pokiaľ ide o vyššiu kvalitu a udržateľnosť potravín. Európska zelená dohoda a jej odvetvové stratégie vrátane oznámenia Komisie týkajúceho sa stratégie Z farmy na stôl sa usilujú dosiahnuť tento cieľ a vedú k ďalšiemu sprísneniu noriem uplatňovaných v rámci EÚ a v relatívnych prípadoch aj na dovážané výrobky.

Európsky parlament, Rada a Komisia uznávajú potrebu aktívne sa zapájať na multilaterálnej úrovni do zvyšovania ambícii v oblasti medzinárodných cieľov pri presadzovaní a zlepšovaní pravidiel medzinárodného obchodu. Ako sa uvádza v oznámení Komisie o preskúmaní obchodnej politiky, je tiež vhodné, aby Európska únia za určitých okolností vymedzených pravidlami WTO vyžadovala, aby dovážané poľnohospodárske výrobky spĺňali určité výrobné požiadavky s cieľom zabezpečiť účinnosť noriem v oblasti zdravia, dobrých životných podmienok zvierat a životného prostredia, ktoré sa vzťahujú na poľnohospodárske výrobky v Európskej únii, a prispieť k úplnému dosiahnutiu cieľov Európskej zelenej dohody a oznámenia týkajúceho sa stratégie Z farmy na stôl. Vzhľadom na význam svojho trhu z hľadiska medzinárodného obchodu môže Európska únia využiť pákový efekt na sprísnenie celosvetových zdravotných a environmentálnych noriem, a tak prispieť k dosiahnutiu medzinárodných environmentálnych cieľov, ako sú ciele Parížskej dohody.

Európsky parlament, Rada a Komisia vítajú širší prístup navrhnutý v preskúmaní obchodnej politiky, pokiaľ ide o potrebu väčšieho zapájania sa na multilaterálnej úrovni do riešenia kľúčových problémov, akými sú strategické zásoby, najmä preto, že potraviny sú základný tovar. Zlepšenie globálnej potravinovej bezpečnosti znamená zníženie nestability na poľnohospodárskych trhoch prostredníctvom intenzívnejšej spolupráce na multilaterálnej úrovni, ktorá presahuje rámec zmierňovania narušenia trhu, čo je nevyhnutný, ale nie postačujúci faktor stabilizácie medzinárodných trhov.

Spoločné vyhlásenie Európskeho parlamentu, Rady a Komisie o ustanoveniach spoločnej organizácie trhov týkajúcich sa odvetvia cukru EÚ

Európsky parlament, Rada a Komisia uznávajú, že sektor cukru po zrušení kvót na cukor v októbri 2017 čelí problémom, ktoré sa vyznačujú nestabilitou na medzinárodných trhoch, stagnujúcou spotrebou a klesajúcou výrobou cukrovej repy a cukru. Táto situácia je zdrojom obáv v sektore cukru EÚ.

Súčasný stav sektora a jeho adaptačné stratégie sa dôkladne posúdia v rámci štúdie, ktorá sa má predložiť na jeseň 2021. V štúdii sa budú analyzovať európske a vnútroštátne politické nástroje dostupné pre sektor cukru, príslušné úlohy súkromného sektora a verejných inštitúcií pri reagovaní na hlavné riziká, ktoré ovplyvňujú tento sektor, a určia sa možné stratégie na zlepšenie odolnosti európskeho sektora cukru.

Európsky parlament, Rada a Komisia zvážia akýkoľvek vhodný budúci vývoj politiky vzhľadom na kľúčové zistenia a závery tejto štúdie. Takýto budúci vývoj politiky by mohol zahŕňať všetky relevantné regulačné a neregulačné iniciatívy týkajúce sa nástrojov trhového a krízového riadenia, transparentnosti trhu v dodávateľskom reťazci cukru, zmluvných vzťahov medzi pestovateľmi a výrobcami cukru, medzinárodného obchodu a vývoja biohospodárstva.

Spoločné vyhlásenie Európskeho parlamentu a Rady o uplatňovaní zdravotných a environmentálnych noriem EÚ na dovážané poľnohospodárske výrobky

Európsky parlament a Rada vyzvali Komisiu, aby najneskôr v júni 2022 predložila správu obsahujúcu posúdenie opodstatnenosti a právnej uskutočniteľnosti uplatňovania zdravotných a environmentálnych noriem EÚ (vrátane noriem v oblasti dobrých životných podmienok zvierat, ako aj postupov a výrobných metód) na dovážené poľnohospodárske a agropotravinové výrobky, ako aj určenie konkrétnych iniciatív na zabezpečenie väčšej konzistentnosti ich uplatňovania v súlade s pravidlami WTO. Táto správa by sa mala týkať všetkých relevantných oblastí verejnej politiky, ako sú okrem iného spoločná poľnohospodárska politika, politika zdravia a bezpečnosti potravín, environmentálna politika a spoločná obchodná politika.

Vyhlásenie Komisie o preskúmavaní dovozných tolerancií a maximálnych limitov rezíduí podľa kódexu (MRL)

Európska komisia bude naďalej zabezpečovať, aby sa po dôkladnom posúdení dostupných vedeckých informácií o účinných látkach buď v kontexte postupov podľa nariadenia Európskeho parlamentu a Rady (ES) č. 1107/2009 (2) alebo postupov podľa nariadenia Európskeho parlamentu a Rady (ES) č. 396/2005 (3) a v súlade s pravidlami Organizácie Varšavskej zmluvy posúdili a preskúmali dovozné tolerancie a maximálne limity rezíduí podľa kódexu (CXL) pre účinné látky, ktoré nie sú alebo už nie sú schválené v EÚ, aby žiadne rezíduá v potravinách alebo krmivách nepredstavovali žiadne riziko pre spotrebiteľov. Okrem aspektov týkajúcich sa zdravia a osvedčených poľnohospodárskych postupov, ktoré sa v súčasnosti posudzujú, Komisia pri posudzovaní žiadostí o dovoznú toleranciu alebo pri preskúmavaní dovozných tolerancií pre účinné látky, ktoré už nie sú v EÚ povolené, v súlade s pravidlami Svetovej obchodnej organizácie zohľadní aj environmentálne aspekty globálnej povahy. Návrh legislatívneho rámca pre udržateľné potravinové systémy, ktorý predložila Komisia, bude zásadným dodatočným krokom smerom k úplnému dosiahnutiu tejto ambície v súlade s cieľmi zelenej dohody.

Vyhlásenie Komisie o označovaní výživovej hodnoty vín a aromatizovaných vínnych výrobkov a ich zložiek

Komisia sa domnieva, že výrobky s obsahom alkoholu 1,2 % a menej by mali byť naďalej regulované nariadením o poskytovaní informácií o potravinách spotrebiteľom, a vyhradzuje si právo vrátiť sa k právnemu rámcu pre označovanie vín v rámci nadchádzajúcej iniciatívy na označovanie všetkých alkoholických nápojov, ktorá je súčasťou plánu EÚ na boj proti rakovine.

Komisia sa takisto domnieva, že súčasný kompromis týkajúci sa označovania vín a aromatizovaných vínnych výrobkov, pokiaľ ide o zoznam zložiek a výživových údajov, nemožno považovať za precedens pre budúci legislatívny návrh a rokovania, a vyhradzuje si právo zosúladiť požiadavky na označovanie pre všetky vína s plánom EÚ na boj proti rakovine.

---

(1)  Ú. v. EÚ L 435, 6.12.2021, s. 262.

(2)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

(3)  Nariadenie Európskeho parlamentu a Rady (ES) č 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (Ú. v. EÚ L 70, 16.3.2005, s. 1).

---